3420/1948 Ú. l. I
Vyhláška ministra zdravotníctva o znárodnení prírodných liečivých zdrojov a kúpeľného majetku v obci Lúčky, okres Ružomberok.

3420.
VYHLÁŠKA
ministra zdravotníctva
zo dňa 17. decembra 1948
o znárodnení prírodných liečivých zdrojov a kúpeľného majetku v obci Lúčky, okres Ružomberok.
Podľa § 1, ods. 3 zákona zo dňa 6. mája 1948, č. 125 Sb., o znárodnení prírodných liečivých zdrojov a kúpeľov a o začlenení a správe konfiškovaného kúpeľného majetku, vyhlasujem s účinkom doručenia:

§ 1.
1. Prírodné liečivé zdroje: 4 kúpeľné pramene pod kúpeľným bazenom na parc. č. 764, pitný prameň „Baďula“ na parc. č. 756, pitný prameň „Marta“ na parc. č. k. 773 a voľný prameň nezachytený na parc. č. 766 katastrálneho územia Lúčky, okres Ružomberok, zapísané vo vložke pozemkovej č. 75 pozem. knihy toho istého kat. územia, vlastníctvo firmy Juraj Lacko a synovia, Liptovský Svätý Mikuláš v celosti, ako aj príslušný kúpeľný majetok, boly podľa ustanovenia § 1, ods. 1, č. 1 a 2 zákona č. 125/1948 Sb. znárodnené poštátnením ku dňu 1. januára 1948.
2. Znárodnenie sa týka vo smysle § 2, ods. 3, písm. a), b), d) zákona č. 125/1948 Sb. prírodných liečivých zdrojov uvedených v ods. 1 a nemovitostí zapísaných vo vložkách č. 75, 808, 676, 4, 443, pozemkovej knihy katastrálneho územia Lúčky, okres Ružomberok.
Znárodneniu podliehajú nehnuteľnosti:
zapísané vo vložke č. 75 poz. knihy katastrálneho územia Lúčky: parc. č. K 738-roľa v Intraviláne, parc. č. 741-dom čp. 280 s garážou pre autobus, dvorom a hospodárskou budovou, parc. č. 742-záhrada v Intraviláne, parc. č. 743-záhrada v Intraviláne, parc. č. 744-vila „Viera“ čp. 281 s dvorom v Intraviláne, parc. č. 755-roľa v Intraviláne s transformátorom, parc. č. 756-prameň „Baďula“ s odtokovým jarkom, parc. č. 757-záhrada v Intraviláne, parc. č. 758-vila „Irena“ čp. 282 v Intraviláne, parc. č. 759-záhrada v Intraviláne, parc. č. 760-pivnica bez čísla s dvorom v Intraviláne, parc. č. 761 záhrada v Intraviláne, parc. č. 762-kúpeľný hotel čp. 283 a dvor v Intraviláne, parc. č. 763 „Darina“ so spojovacou chodbou z hotela do kúpela, parc. č. 764-kúpele s kabinami čp. 286, parc. č. 765-les v Intraviláne, parc. č. 766-les v Intraviláne, parc. č. 767-vila „Jelena“ čp. 288 v Intraviláne, parc. č. 768-vila „Mária“ čp. 292 v Intraviláne, parc. č. 770-vila „Anča“ v Intraviláne čp. 291, parc. č. 771-záhrada v Intraviláne, parc. č. 772-vila „Polovnický dom“ čp. 290 v Intraviláne, parc. č. 773-prameň „Marta“, s odtokovým jarkom v Intraviláne, parc. č. 774-záhrada v Intraviláne, parc. č. 775-záhrada v Intraviláne, parc. č. 776-pašienok v Intraviláne (s prameňom), parc. č. 777-roľa v Intraviláne, parc. č. 791 vodáreň s dvorom v Intraviláne, parc. č. 792-reštauračné sklady a letná kuchyňa v Intraviláne, parc. č. 793-letná reštaurácia čp. 293 v Intraviláne — vlastníctvo firmy Juraj Lacko a synovia, Liptovský Svätý Mikuláš;
zapísané vo vložke č. 808 poz. knihy katastrálneho územia Lúčky: parc. č. 747-roľa v Intraviláne so šopou — vlastníctvo Márie Trnkalovej v ¼-ne, maloletých Heleny Trnkal-ovej v ¼-ne, Zdenky Trnkalovej v ¼-ne a Františka Trnkala v ¼-ne;
zapísané vo vložke č. 676 poz. knihy katastrálneho územia Lúčky: parc. č. 748 záhrada v Intraviláne, parc. č. 749-dom čp. 278, hospodárske budovy a dvor v Intraviláne — vlastníctvo Márie Trnkal-ovej v ¼-ne, maloletých Heleny Trnkal-ovej ¼-ne, Zdenky Trnkal-ovej ¼-ne a Františka Trnkala v ¼-ne;
zapísané vo vložke č. 4 poz. knihy katastrálného územia Lúčky: parc. č. 739-záhrada v Intraviláne, parc. č. 740-dom čp. 279 a dvor v Intraviláne, parc. č. 752-pašienok v Intraviláne, parc. č. 753-jarok v Intraviláne, parc. č. 754-pašienok v Intraviláne, parc. č. 781/1-studna v Intraviláne, časť parc. č. 794/2-cesta v Intraviláne — vlastníctvo bývalých urbaníkov a majiteľov komposesorátu Lúčky;
zapísané vo vložke č. 443 poz. knihy katastrálneho územia Lúčky: parc. č. 785-vila „Sova“ čp. 297 v Intraviláne, parc. č. 786-vila „I“ čp. 294 v Intraviláne, parc. č. 787-vila „Anna“ čp. 296 v Intraviláne, parc. č. 788-hotel „Kolman“ čp. 295 v Intraviláne, parc. č. 789-pekáreň čp. 298 v Intraviláne a parc. č. 790-dvor a hospodárske budovy v Intraviláne — vlastníctvo Jána Kolmana v ⅙-ne, Anny Babiak-ovej, rod. Kolman-ovej v ⅙-ne, Márie Burlas-ovej, rod. Kolman-ovej v ⅙-ne, Ladislava Kolmana v ⅙-ne, Juraja Kolmana v ⅙-ne a Márie Královej v ⅙-ne;
zapísané vo vložke č. 5 poz. knihy katastrálneho územia Lúčky: parc. č. 1820-pašienok — vlastníctvo bývalých urbaníkov a majiteľov komposesorátu Lúčky,
ako aj všetky príslušenstvá a iné hnuteľnosti a práva týchto majetkov v smysle § 2, ods. 3, písm. a), d) a e) zákona č. 125/ 1948 Sb.
§ 2.
1. Vlastníctvo kúpeľného majetku uvedeného v § 1 nadobúda v smysle § 2, ods. 2 zákona č. 125/1948 Sb. dňom znárodnenia Československý štát a v smysle § 2, ods. 1 a § 11, ods. 1 cit. zákona preberá a spravuje liečivé zdroje a kúpeľný majetok podniku „Československé štátne kúpele a žriedla".
2. Dňom prevzatia podľa ustanovenia § 4, ods. 1 zákona č. 125/1948 Sb. považuje sa deň 15. mája 1948.
§ 3.
Táto vyhláška nadobúda účinnosť dňom vyhlášenia a prevedie ju minister zdravotníctva.

Minister:
Plojhar v. r.